**Fă-mă Doamne!**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fă-mă Doamne, vârf de munte, să rămân cu capu-n nori,

Să am pletele cărunte când trec șiruri de cocori.

Fă-mă Doamne, vânt de vară răcorind amiezile,

Să contemplu din înalturi câmpul și livezile.

Fă-mă Doamne, rău ce curge, răcorind câmpiile,

Să mă scurg ușor la vale mângâind sălciile.

Fă-mă Doamne, dor de ducă, cugetele să îndemn,

Depărtările să-nvingă, pasul să le fie demn.

Fă-mă Doamne, vers duios, glas de fluier și caval,

Inimi dragi să oblojesc când l-aud în recital.

Fă-mă Doamne, litere, să rămân în veșnicie,

Scris în vers meșteșugit, pe o coală de hârtie!